ՀԻՄՆԱՎՈՐՈՒՄ
ԲՆԱԿՉՈՒԹՅԱՆ ԲԺՇԿԱԿԱՆ ՕԳՆՈՒԹՅԱՆ ԵՎ ՍՊԱՍԱՐԿՄԱՆ ՄԱՍԻՆ» ՕՐԵՆՔՈՒՄ  ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ
2024 ԹՎԱԿԱՆԻ ԱՊՐԻԼԻ 11-Ի ՀՕ-164-Ն ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ,  ԲՆԱԿՉՈՒԹՅԱՆ ԲԺՇԿԱԿԱՆ ՕԳՆՈՒԹՅԱՆ ԵՎ ՍՊԱՍԱՐԿՄԱՆ ՄԱՍԻՆ» ՕՐԵՆՔՈՒՄ  ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ԵՎ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ  ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ 2024 ԹՎԱԿԱՆԻ ԱՊՐԻԼԻ 11-Ի ՀՕ-167-Ն ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՕՐԵՆՔՆԵՐԻ ՆԱԽԱԳԾԵՐԻ ԸՆԴՈՒՆՄԱՆ

  1. Ընթացիկ իրավիճակը և իրավական ակտերի ընդունման անհրաժեշտությունը.
   Բնակչության բժշկական օգնության և սպասարկման մասին» օրենքում  փոփոխություններ և լրացումներ կատարելու մասին 2024 թվականի ապրիլի 11-ի ՀՕ-164-Ն օրենքով (այսուհետ՝ Օրենք) նախատեսված է ՀՀ ներդնել բուժաշխատողների անհատական լիցենզավորման ինստիտուտը, որի համար անցումային դրույթներով սսահմանված են հստակ ժամկետներ։ Մասնավորապես, Օրենքի 12-րդ հոդվածով անցումային անհատական լիցենզիայի ուժի մեջ մտնելու ժամկետը նախատեսված է 2026 թվականի հունվարի 1-ից, իսկ անհատական լիցենզիայի համար՝ 2027 թվականի հունվարի 1-ը։
Անցումային անհատական լիցենզիայի տրամադրման գործընթացի վերլուծությունը ցույց տվեց, որ անհատական լիցենզավորման գործընթացի, այդ թվում՝ առողջապահության բնագավառի մասնագիտական գործունեության հիմնական մասնագիտություններով քննությունների պատշաճ կազմակերպման և անցկացման համար Օրենքով սահմանված ժամկետը բավարար չէ, և այն անհրաժեշտ է վերանայել։ Մասնավորապես, քննությունը նախատեսվում է անցկացնել արհեստական բանականության հենքի վրա աշխատող հարթակի օգնությամբ, որին անցնելու համար որոշակի ժամանակահատված է պահանջվում և համակարգի փուլային ներդրման ընթացքում անհրաժեշտություն է առաջացել վերանայել անցումային դրույթներով սահմանված ժամկետները։ Բացի այդ, անհրաժեշտություն է առաջացել վերանայելու «բուժաշխատող» և «ավագ բուժաշխատող» հասկացություններ՝ հաշվի առնելով ոլորտում աշխատող մասնագետների կրթական և որակավորման տարբերությունները։
  
2. Առաջարկվող կարգավորումների բնույթը
Բնակչության բժշկական օգնության և սպասարկման մասին» օրենքում  փոփոխություններ և լրացումներ կատարելու մասին 2024 թվականի ապրիլի 11-ի ՀՕ-164-Ն օրենքում փոփոխություններ և լրացում կատարելու մասին օրենքի նախագծով այսուհետ՝ Նախագիծ 1 առաջարկվում է․ 
1) հստակեցնել ավագ բուժաշխատող հասկացությունը՝ հաշվի առնելով այն հանգամանքը, որ տարբեր ժամանակահատվածներում Հայաստանի Հանրապետության օրենսդրական կարգավորումները տարբեր են եղել և բազմաթիվ բժշկական բազային կրթություն չունեցող անձինք, ստանալով հետավարտական բժշկական կրթություն կամ ունենալով Հայաստանի Հանրապետության օրենսդրությամբ մագիստրոսի կրթական աստիճանին հավասարեցված դիպլոմավորված մասնագետի որակավորում,  հնարավորություն են ստացել աշխատելու առողջապահության ոլորտում։ Սակայն, ժամանակի ընթացքում իրավակարգավորումները փոխվել են և գործող օրենսդրությունը նշված անձանց չի դասում ավագ բուժաշխատողների շարքին և հնարավորություն չի տալիս նրանց հավաստագրվելու, ինչպես նաև անհատական լիցենզիա ստանալու։ Այս տեսանկյունից, սույն նախագիծը հստակեցնում է ավագ բուժաշխատողի եզրույթը, որի արդյունքում դեղագետները, ինչպես նաև լաբորատոր ախտորոշման ոլորտի մասնագետները որոնց բազային կրթությունը բժշկական չէ) հնարավորություն են ստանում հավաստագրվելու և անհատական լիցենզիա ստանալու։ 
Հարկ է նշել, որ ժամանակակից առողջապահությունում դեղագետի մասնագիտական դերը չի սահմանափակվում միայն դեղերի պահպանմամբ, հաշվառմամբ և իրացմամբ։ Այն ներառում է նաև պացիենտների դեղագործական խորհրդատվությունը, դեղերի հնարավոր փոխազդեցությունների և կողմնակի ազդեցությունների վերաբերյալ իրազեկումը, դեղորայքային անվտանգության ապահովումը և հանրային առողջության պահպանմանն ուղղված գործունեությունը։ Դեղագետները  համակարգի կարևոր մասնագիտական օղակներից են, ում գործունեությունն անմիջականորեն առնչվում է բնակչության առողջության պահպանմանը, ինչպես նաև դեղերի անվտանգ և արդյունավետ կիրառմանը, դեղորայքային բուժման/կիրառման ընթացքում հնարավոր ռիսկերի նվազեցմանը, ինչպես նաև դեղերի ռացիոնալ օգտագործման վերաբերյալ մասնագիտական խորհրդատվության տրամադրմանը։ Առողջապահության համաշխարհային կազմակերպության  (ԱՀԿ) 2019 թ․ «Classifying health workers: Mapping occupations to the international standard classification» փաստաթղթում[footnoteRef:1] դեղագետները ներառված են «Health Professionals»՝ առողջապահության մասնագետների խմբում (էջ 4, ISCO code 2262)։ Սույն փաստաթղթում դեղագետների գործունեության շրջանակը ներառում է դեղերի պահպանումը, պատրաստումը, տրամադրումը, դրանց պատշաճ օգտագործման և կողմնակի ազդեցությունների վերաբերյալ խորհրդատվությունը, ինչպես նաև դեղորայքային թերապիայի արդյունավետության բարձրացմանն ուղղված մասնագիտական մասնակցությունը։ Այս դասակարգումը հաստատում է, որ դեղագետները միջազգային մասնագիտական դասակարգման շրջանակում ճանաչվում են որպես բուժաշխատող։  [1:   https://cdn.who.int/media/docs/default-source/health-workforce/dek/classifying-health-workers.pdf?sfvrsn=7b7a472d_3&download=true)
] 

2) ավագ բուժաշխատողների կողմից անհատական լիցենզիա ձեռք բերելու վերջնաժամկետը 2027 թվականի հունվարի 1-ի փոխարեն սահմանվել է 2027 թվականի հուլիսի 1-ը։ Ընդ որում, սույն փոփոխության արդյունքում, կփոխվի նաև ավագ բուժաշխատողների գործող ՇՄԶ հավաստագրերի ժամկետը՝ պայմանավորված անհատական լիցենզիա ուժի մեջ մտնելու ժամկետով։ Սույն դրույթի իմաստով՝ գործող ՇՄԶ հավաստագրերը ավագ բուժաշխատողների համար կդադարեն գործել որպես առողջապահության ոլորտում աշխատանքի իրավունք տվող փաստաթուղթ, այլ հանդես կգան որպես անհատական լիցենզիայի երկարձգման համար անհրաժեշտ պայման, իսկ անհատական լիցենզիան կհամարվի ավագ բուժաշխատողի համար առողջապահության բնագավառում մասնագիտական գործունեության որոշակի տեսակով զբաղվելու իրավունքը հաստատող պաշտոնական թույլտվություն։ Հետևաբար, անհատական լիցենզիան ստանալուց հետո յուրաքանչյուր հնգամյա շրջափուլում ավագ բուժաշխատողները պետք է ձեռք բերեն ՇՄԶ հավաստագիր՝ օրենքով սահմանված կարգով.
3) դեղագետների համար անհատական լիցենզիայի պահանջը կիրառել 2028 թվականի հունվարի 1-ից.
4) մինչև 2025 թվականի օգոստոսի 1-ը ընդունված կլինիկական օրդինատորների կլինիկական ռեզիդենտների) համար նախատեսել կամավորության սկզբունքով անցումային անհատական լիցենզիա ստանալու հնարավորություն։ Գործող իրավակարգավորումներով 2025 թվականի օգոստոսի 1-ից հետո հետավարտական ուսումնական հաստատություն ընդունված կլինիկական օրդինատորները կլինիկական ռեզիդենտները) պետք է լիցենզավորվեն, և օրենքին հետադարձ ուժ չէր տրվել, քանի որ կենտրոնացված քննության արդյունքում է անցումային անհատական լիցենզիան ստացվում և դա կարող էր դիտարկվել որպես անձի կարգավիճակը վատթարացնող հանգամանք։ Սակայն, Լիազոր մարմնին ուղղված բաղմաթիվ դիմումների արդյունքում ՝ նախատեվել է մինչև վերը նշված ժամանակահատվածը կլինիկական օրդինատորա կլինիկական ռեզիդենտուրա) ընդունված անձանց կամավորության սկզբունքով հնարավորություն տալ անցումային լիցենզիա ստանալ և  դրա հիմքով աշխատանքի թույլտվություն ձեռք բերել ուսումնառության ընթացքում։ 
Բնակչության բժշկական օգնության և սպասարկման մասին» օրենքում  փոփոխություններ կատարելու մասին օրենքի նախագծով այսուհետ՝ Նախագիծ 2 առաջարկվում է վերանայել «բուժաշխատող» հասկացությունը՝ պայմանավորված Նախագիծ 1-ում նախատեսված փոփոխությամբ։ Մասնավորապես, գործող օրենքի 2-րդ հոդվածի 1-ին մասի 19-րդ կետի համաձայն՝ բուժաշխատողի կարգավիճակը, մասնագիտական գործունեություն իրականացնող անձանց մասով, անմիջականորեն փոխկապակցված է համապատասխան մասնագիտական կրթության, որակավորման, մասնագիտացման, հավաստագրման և օրենքով նախատեսված լիցենզավորման պահանջների հետ։ Ընդ որում, «Նորմատիվ իրավական ակտերի մասին» օրենքի 16-րդ հոդվածի 1-ին մասի համաձայն՝ նորմատիվ իրավական ակտում նորմի կիրառման համար թվարկված բոլոր պայմանների առկայությունը պարտադիր է, եթե դրանք բաժանված են ստորակետերով, «և» կամ «ու» շաղկապներով կամ դրանց համակցությամբ։ Հետևաբար, «բուժաշխատող» հասկացության մեջ ստորակետերով առանձնացված համապատասխան պահանջները չեն կարող դիտարկվել որպես միմյանցից անկախ այլընտրանքային պայմաններ՝ հաշվի առնելով նաև օրենքով նախատեսված առանձին բացառություններն ու իրավակարգավորումները։ Այս առումով որոշակի հստակեցումներ են կատարվել ՇՄԶ հավաստագրի և անհատական լիցենզիայի պահանջերի մասով։
Բացի այդ, վերանայվել է գործող օրենքի 35.1-ին հոդվածի 4-րդ մասը՝ դեղագետների համար հետավարտական կրթություն չունենալու հանգամանքով պայմանավորված առանձին կարգավորում սահմանելով։
 «Վարչական իրավախախտումների վերաբերյալ Հայաստանի Հանրապետության օրենսգրքում փոխություններ և լրացումներ կատարելու մասին» 2024 թվականի ապրիլի  11-ի ՀՕ-167-Ն օրենքի նախագծով Նախագիծ 3) առաջարկվում է 5-րդ հոդվածի 1-ին մասում սահմանված ժամկետը 2027 թվականի հունվարի 1-ի փոխարեն սահմանել 2027 թվականի հուլիսի 1-ը՝ համապատասխանեցնելով Նախագիծ 1-ով սահմանված ժամկետին։  

3. Նախագծերի մշակման գործընթացում ներգրավված ինստիտուտները և անձինք
Նախագծերը մշակվել են ՀՀ առողջապահության նախարարության և ՀՀ ԱՆ «Ակադեմիկոս Ս. Ավդալբեկյանի անվան առողջապահության ազգային ինստիտուտ» ՓԲԸ-ի աշխատակիցների կողմից:

4. Ակնկալվող արդյունքը
Նախագծերի ընդունման արդյունքում նախատեսվում է օրենսդրությամբ նախատեսված ժամկետների փոփոխություն, որի արդյունքում ավագ բուժաշխատողների կողմից անհատական լիցենզիա ստանալու համար որպես վերջնաժամկետ սահմանվել է 2027 թվականի հուլիսի 1-ը և ապահովել ժամկետների համապատասխանեցում փոխկապակցված օրենքներում։
Բացի այդ, կապահովվի անհատական լիցենզավորման համակարգի հետևողական և փուլային ներդրումը, անցումային դրույթների փոխհամաձայնեցված կիրառումը, բուժաշխատողների տարբեր խմբերի համար իրավական որոշակիությունը և մասնագիտական գործունեության ու ուսումնառության շարունակականությունը։ Հնարավորություն է տրվում մինչև 2025 թվականի օգոստոսի 1-ը կլինիկական օրդինատուրա կլինիկական ռեզիդենտուրա) ընդունված անձանց կամավորության սկզբունքով անցումային լիցենզիա ստանալ և  դրա հիմքով աշխատանքի թույլտվություն ձեռք բերել ուսումնառության ընթացքում։

[bookmark: _GoBack]5. Նախագծերի ընդունման կապակցությամբ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին
Նախագծերի ընդունման կապակցությամբ պետական կամ տեղական ինքնակառավարման մարմնի բյուջեում ծախuերի և եկամուտների ավելացում կամ նվազեցում չի նախատեսվում:

6. Կապը ռազմավարական փաստաթղթերի հետ.
	Նախագծերի ընդունումը բխում է ՀՀ Կառավարության 2021 թվականի նոյեմբերի 18-ի ՀՀ Կառավարության 2021-2026 թվականների գործունեության միջոցառումների ծրագիրը հաստատելու մասին թիվ 1902-Լ որոշման 1-ին հավելվածի Առողջապահության նախարարություն բաժնի 23․2-րդ կետի, ինչպես նաև ՀՀ կառավարության 2023 թվականի փետրվարի 9-ի Հայաստանի Հանրապետության առողջապահության համակարգի 2023-2026 թվականների զարգացման ռազմավարությունը և դրանից բխող միջոցառումների ցանկը հաստատելու մասին թիվ 174-Լ որոշման 2-րդ հավելվածով հաստատված 2․5․2․ Առողջապահության մարդկային ներուժի որակյալ համակարգի ձևավորում և կառավարում բաժնի 1-ին կետի կատարումից։


 


